CELEX: 32009D0109
Language: lt
Date: 1234137600000
Title: 2009/109/EB: 2009 m. vasario 9 d. Komisijos sprendimas dėl laikinojo eksperimento rengimo, numatant tam tikras leidžiančias nukrypti nuostatas, taikomas pašarinių augalų sėklų mišinių prekybai pagal Tarybos direktyvą 66/401/EEB, siekiant nustatyti, ar tam tikrose Tarybos direktyvose 66/401/EEB, 66/402/EEB, 2002/55/EB ar 2002/57/EB išvardytos rūšys atitinka reikalavimus dėl jų įtraukimo į Direktyvos 66/401/EEB 2 straipsnio 1 dalies A punktą (pranešta dokumentu Nr. C(2009) 724) (Tekstas svarbus EEE)

11.2.2009   
            
            
               LT
            
            
               Europos Sąjungos oficialusis leidinys
            
            
               L 40/26
            
         
      KOMISIJOS SPRENDIMAS
   
   2009 m. vasario 9 d.
   dėl laikinojo eksperimento rengimo, numatant tam tikras leidžiančias nukrypti nuostatas, taikomas pašarinių augalų sėklų mišinių prekybai pagal Tarybos direktyvą 66/401/EEB, siekiant nustatyti, ar tam tikrose Tarybos direktyvose 66/401/EEB, 66/402/EEB, 2002/55/EB ar 2002/57/EB išvardytos rūšys atitinka reikalavimus dėl jų įtraukimo į Direktyvos 66/401/EEB 2 straipsnio 1 dalies A punktą
   (pranešta dokumentu Nr. C(2009) 724)
   (Tekstas svarbus EEE)
   (2009/109/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1966 m. birželio 14 d. Tarybos direktyvą 66/401/EEB dėl prekybos pašarinių augalų sėkla (1), ypač į jos 13a straipsnį,
   kadangi:
   
               (1)
            
            
               Remiantis tradicinėmis ūkininkų žiniomis, patvirtintomis naujausiais mokslinių tyrimų rezultatais, nustatyta, kad kai kurių Leguminosae ir Plantago lanceolata rūšių augalų, neišvardytų Tarybos direktyvose 66/401/EEB, 66/402/EEB (2), 2002/55/EB (3) arba 2002/57/EB (4) (toliau – galiojantys teisės aktai) sėklos, visų pirma naudojamos mišiniuose su rūšių, kurioms taikomi galiojantys teisės aktai, augalų sėklomis, yra naudingos pašarams gaminti – taip gyvūnų maitinimas būtų subalansuotas visus metus, o tuo pačiu prisidedama prie neariamų ar mažai rentabilių žemių dirvožemio atkūrimo. Tai Biserrula pelecinus, Lotus glaber, Lotus uliginosus, Medicago italica, Medicago littoralis, Medicago murex, Medicago polymorpha, Medicago rugosa, Medicago scutelatta, Medicago truncatula, Ornithopus compressus, Ornithopus sativus, Plantago lanceolata, Trifolium fragiferum, Trifolium glanduliferum, Trifolium hirtum, Trifolium michelianum, Trifolium squarrosum, Trifolium subterraneum, Trifolium vesiculosum, ir Vicia benghalensis (toliau – 1 konstatuojamojoje dalyje nurodytos rūšys).
            
         
               (2)
            
            
               Remiantis Direktyvos 66/401/EEB 13 straipsnio 1 dalies antra įtrauka, Bendrijoje gali būti prekiaujama pašarinių augalų sėklų mišiniais, kurių sudėtyje yra tik galiojančiuose teisės aktuose išvardytų rūšių, išskyrus Tarybos direktyvos 2002/53/EB (5) 4 straipsnio 2 dalyje nurodytas veisles, augalų sėklų. Kadangi nėra galimybės prekiauti mišiniais, kurių sudėtyje būtų 1 konstatuojamojoje dalyje nurodytų rūšių sėklų, ūkininkai, pageidaujantys naudoti šių rūšių sėklas, turi transportuoti ir sėti jas kaip atskirų rūšių sėklas, o tam tikrais atvejais patys ruošti mišinius ūkyje, o tai sudaro papildomų darbo sąnaudų. Be to, padidėja rizika, kad mišiniuose esančios skirtingų rūšių sėklos bus netolygiai paskirstytos lauke, kadangi šių mišinių neruošia specialistai.
            
         
               (3)
            
            
               Siekiant leisti prekiauti tokiais 1 konstatuojamoje dalyje nurodytų rūšių sėklų mišiniais, reikėtų iš dalies pakeisti Direktyvos 66/401/EEB 2 straipsnio 1 dalies A punktą, įtraukiant šias rūšis į tą nuostatą.
            
         
               (4)
            
            
               Siekiant priimti sprendimą dėl tokio Direktyvos 66/401/EEB 2 straipsnio 1 dalies A punkto pakeitimo, būtina surinkti informaciją apie mišinių, kurių sudėtyje yra 1 konstatuojamojoje dalyje nurodytų rūšių sėklų, prekybą. Visų pirma reikia patikrinti, ar, jeigu šių rūšių sėklos naudojamos mišiniuose, atlikus oficialią a posteriori kontrolę galima patvirtinti, kad kiekvienos pakuotės etiketėje nurodytos sudedamosios dalies sėklų procentinė dalis atitinka mišinio sudėtį ir ar tos pačios partijos visų parduodamų pakuočių mišiniai yra vienodi. Jeigu tokios informacijos nėra, būtų neįmanoma naudotojams užtikrinti, kad sėklų mišiniai, kurių sudėtyje yra 1 konstatuojamojoje dalyje nurodytų rūšių sėklų, duos aukštos kokybės rezultatų.
            
         
               (5)
            
            
               Todėl tikslinga surengti laikinąjį eksperimentą, siekiant patikrinti, ar 1 konstatuojamojoje dalyje nurodytos rūšys atitinka reikalavimus dėl jų įtraukimo į Direktyvos 66/401/EEB 2 straipsnio 1 dalies A punktą.
            
         
               (6)
            
            
               Eksperimente dalyvaujančios valstybės narės turėtų būti atleistos nuo Direktyvos 66/401/EEB 13 straipsnio 1 dalies antroje įtraukoje nustatytų įsipareigojimų dėl 1 konstatuojamojoje dalyje nurodytų rūšių. Jos turėtų leisti tiekti rinkai mišinius, kurių sudėtyje yra šių rūšių sėklų, laikantis tam tikrų sąlygų.
            
         
               (7)
            
            
               Tikslinga numatyti konkrečius reikalavimus dėl 1 konstatuojamojoje dalyje nurodytų rūšių sertifikavimo, siekiant užtikrinti, kad šių rūšių sėklos atitiktų tuos pačius reikalavimus visose dalyvaujančiose valstybėse narėse. Šie reikalavimai turėtų būti pagrįsti sąlygomis, kurios nustatytos Ekonominio bendradarbiavimo ir plėtros organizacijos (OECD) veislių sertifikavimo ar tarptautinės prekybos sėklomis kontrolės sistemos (toliau – OECD sistemos) arba valstybės narės, kurioje sėklos išauginamos, nacionaliniuose standartuose.
            
         
               (8)
            
            
               Be bendrųjų sąlygų, numatytų 2004 m. balandžio 20 d. Komisijos sprendime 2004/371/EB dėl pašarinių augalų sėklų mišinių pateikimo į rinką sąlygų (6), reikėtų nustatyti konkrečias mišinių, su kuriais atliekamas eksperimentas, prekybos sąlygas. Šiomis sąlygomis turėtų būti užtikrinta, kad surenkama pakankamai informacijos eksperimento vertinimui atlikti. Todėl reikia numatyti ženklinimo, stebėsenos ir pranešimo taisykles.
            
         
               (9)
            
            
               Atsižvelgiant į eksperimentinį šiame sprendime numatytos priemonės pobūdį, reikėtų nustatyti didžiausią parduodamų sėklų mišinių kiekį, kadangi skirtingi mišiniai turi būti patikrinti naudojantis esama įranga.
            
         
               (10)
            
            
               Kad valstybės narės galėtų patikrinti, ar neviršijamas didžiausias kiekis, bendrovės, ketinančios gaminti šiuos sėklų mišinius, turėtų susijusioms valstybėms narėms pranešti apie norimą pagaminti kiekį. Valstybės narės turėtų turėti galimybę uždrausti prekiauti sėklų mišiniais, jei jos mano, kad toks sprendimas būtinas, kad būtų patikrinti skirtingi mišiniai neviršijant didžiausio kiekio.
            
         
               (11)
            
            
               Siekiant leisti tiekėjams išauginti ir parduoti pakankamą sėklų kiekį, o kompetentingoms institucijoms patikrinti šią medžiagą ir surinkti pakankamos ir palyginamos informacijos, reikalingos ataskaitai parengti, eksperimentas turėtų būti vykdomas bent jau penkis prekybos sezonus.
            
         
               (12)
            
            
               Šiame sprendime numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Dalykas
   Bendrijos lygmeniu rengiamas laikinasis eksperimentas, skirtas įvertinti, ar toliau nurodytų rūšių – Biserrula pelecinus, Lotus glaber, Lotus uliginosus, Medicago italica, Medicago littoralis, Medicago murex, Medicago polymorpha, Medicago rugosa, Medicago scutelatta, Medicago truncatula, Ornithopus compressus, Ornithopus sativus, Plantago lanceolata, Trifolium fragiferum, Trifolium glanduliferum, Trifolium hirtum, Trifolium michelianum, Trifolium squarrosum, Trifolium subterraneum, Trifolium vesiculosum, ir Vicia benghalensis (toliau – 1 straipsnyje nurodytos rūšys) – sėklomis, kurios yra sėklų mišiniai arba kurios įeina į sėklų mišinių sudėtį, gali būti prekiaujama, siekiant priimti sprendimą, ar kelios ar visos rūšys turėtų būti įtrauktos į Direktyvos 66/401/EEB 2 straipsnio 1 dalies A punkto pašarinių augalų sąrašą.
   2 straipsnis
   Valstybių narių dalyvavimas
   Eksperimente gali dalyvauti bet kuri valstybė narė.
   Valstybės narės, kurios nusprendžia dalyvauti eksperimente (toliau – dalyvaujančios valstybės narės), apie tai atitinkamai praneša Komisijai.
   Jos bet kuriuo metu gali nutraukti savo dalyvavimą apie tai atitinkamai pranešdamos Komisijai.
   3 straipsnis
   Lengvata
   1.   Atliekant šį eksperimentą, sėklų mišiniai, kurių sudėtyje yra 1 straipsnyje nurodytų rūšių sėklų ir yra direktyvose 66/401/EEB, 66/402/EEB, 2002/55/EB arba 2002/57/EB išvardytų rūšių sėklų arba jų nėra, gali būti tiekiami rinkai laikantis 4 ir 5 straipsniuose numatytų sąlygų.
   2.   Dalyvaujančios valstybės narės atleidžiamos nuo įsipareigojimų, numatytų Direktyvos 66/401/EEB 13 straipsnio 1 dalies antroje įtraukoje.
   4 straipsnis
   Sąlygos, taikomos 1 straipsnyje nurodytų augalų rūšių sėkloms
   1 straipsnyje nurodytų rūšių sėklos turi atitikti šias sąlygas:
   
               a)
            
            
               tai veislės, nurodytos valstybės narės nacionaliniame kataloge arba OECD nustatytam tinkamų sėklos sertifikavimui veislių sąraše, sėklos;
            
         
               b)
            
            
               jos sertifikuotos pagal I priedą;
            
         
               c)
            
            
               jos atitinka II priedo 1 punkte išdėstytas sąlygas.
            
         5 straipsnis
   Sąlygos, taikomos mišiniams, su kuriais atliekamas eksperimentas
   Be Sprendime 2004/371/EB numatytų sąlygų mišiniai, su kuriais atliekamas eksperimentas, turi atitikti II priedo 2 punkte išdėstytas sąlygas.
   6 straipsnis
   Kiekio apribojimai
   1.   Dalyvaujančios valstybės narės užtikrina, kad bendras sėklų, skirtų naudoti mišiniuose, su kuriais atliekamas eksperimentas, kiekis neviršytų 1 000 tonų per metus.
   2.   Dalyvaujančios valstybės narės užtikrina, kad bendrovės informuotų Direktyvos 66/401/EEB IV priedo A skyriaus I poskyrio c punkto 2 papunktyje nurodytą instituciją apie sėklų mišinių kiekį, kurį jos ketina pagaminti.
   Valstybė narė gali uždrausti pateikti rinkai sėklų mišinį, jeigu ji mano, kad atliekant eksperimentą pateikti rinkai papildomą susijusio sėklų mišinio kiekį netikslinga. Ji nedelsdama apie tai praneša susijusiai (-ioms) bendrovei (-ėms).
   7 straipsnis
   Stebėsena
   Direktyvos 66/401/EEB IV priedo A skyriaus I poskyrio c punkto 2 papunktyje nurodyta dalyvaujančiųjų valstybių narių institucija atlieka eksperimento stebėseną.
   8 straipsnis
   Įsipareigojimai teikti ataskaitas
   1.   Dalyvaujančios valstybės narės kasmet pateikia Komisijai ir kitoms valstybėms narėms ataskaitą, įskaitant augalų, kurių sėklos naudotos mišiniuose, su kuriais atliekamas eksperimentas, rūšių sąrašą ir nurodo kiekvieno tokio mišinio, parduodamo iki kitų metų kovo 31 d., kiekį. Valstybės narės gali nuspręsti ataskaitoje nurodyti kitą svarbią informaciją.
   2.   Pasibaigus eksperimentui ir bet kuriuo atveju baigusios dalyvauti dalyvavusios valstybės narės iki kitų metų kovo 31 d. pateikia Komisijai ir kitoms valstybėms narėms ataskaitą, kurioje nurodoma II priedo 3 punkte minėta informacija. Ataskaitoje gali būti pateikta kita jų nuomone svarbi su eksperimentu susijusi informacija.
   9 straipsnis
   Laikotarpis
   Eksperimentas pradedamas 2009 m. birželio 1 d. ir baigiasi 2014 m. gegužės 31 d.
   10 straipsnis
   Adresatai
   Šis sprendimas skirtas valstybėms narėms.
   
      Priimta Briuselyje, 2009 m. vasario 9 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL 125, 1966 7 11, p. 2298/66.
   
      (2)  OL 125, 1966 7 11, p. 2309/66.
   
      (3)  OL L 193, 2002 7 20, p. 33.
   
      (4)  OL L 193, 2002 7 20, p. 74.
   
      (5)  OL L 193, 2002 7 20, p. 1.
   
      (6)  OL L 116, 2004 4 22, p. 39.
   
      I PRIEDAS
      1 STRAIPSNYJE NURODYTOS RŪŠYS IR JŲ SERTIFIKAVIMO SĄLYGOS
      
                  Rūšis
               
               
                  Mažiausias daigumas
                  (% grynų sėklų) (1)
                  
               
               
                  Mažiausias analitinis grynumas
                  (% svorio)
               
               
                  Didžiausias kitų rūšių augalų sėklų kiekis
                  (% svorio)
               
               
                  Didžiausias kitų rūšių augalų sėklų kiekis 7 skiltyje nurodyto svorio mėginyje
               
               
                  Didžiausias sėklos partijos svoris
                  (tonomis)
               
               
                  Mažiausias iš partijos imamo mėginio svoris
                  (gramais)
               
            
                  1
               
               
                  2
               
               
                  3
               
               
                  4
               
               
                  5
               
               
                  6
               
               
                  7
               
            
                  
                     Biserrula pelecinus
                  
               
               
                  70 (įskaitant kietąsias sėklas)
               
               
                  98
               
               
                  0,5
               
               
                  
                      (3)
                      (4)
                      (5)
                  
               
               
                  10
               
               
                  30
               
            
                  
                     Lotus uliginosus
                  
               
               
                  75 (40)
               
               
                  97
               
               
                  0,5
               
               
                  
                      (3)
                      (4)
                      (5)
                  
               
               
                  10
               
               
                  25
               
            
                  
                     Lotus glaber
                  
               
               
                  75 (40)
               
               
                  97
               
               
                  0,5
               
               
                  
                      (3)
                      (4)
                      (5)
                  
               
               
                  10
               
               
                  30
               
            
                  
                     Medicago murex
                  
               
               
                  70 (30)
               
               
                  98
               
               
                  2,0
               
               
                  
                      (3)
                      (4)
                      (5)
                  
               
               
                  10
               
               
                  50
               
            
                  
                     Medicago polymorpha
                  
               
               
                  70 (30)
               
               
                  98
               
               
                  2,0
               
               
                  
                      (3)
                      (4)
                      (5)
                  
               
               
                  10
               
               
                  70
               
            
                  
                     Medicago rugosa
                  
               
               
                  70 (20)
               
               
                  98
               
               
                  2,0
               
               
                  
                      (3)
                      (4)
                      (5)
                  
               
               
                  10
               
               
                  180
               
            
                  
                     Medicago scutellata
                  
               
               
                  70
               
               
                  98
               
               
                  2,0
               
               
                  
                      (3)
                      (4)
                      (5)
                  
               
               
                  10
               
               
                  400
               
            
                  
                     Medicago italica
                  
               
               
                  70 (20)
               
               
                  98
               
               
                  2,0
               
               
                  
                      (3)
                      (4)
                      (5)
                  
               
               
                  10
               
               
                  100
               
            
                  
                     Medicago littoralis
                  
               
               
                  70
               
               
                  98
               
               
                  2,0
               
               
                  
                      (3)
                      (4)
                      (5)
                  
               
               
                  10
               
               
                  70
               
            
                  
                     Medicago truncatula
                  
               
               
                  70 (20)
               
               
                  98
               
               
                  2,0
               
               
                  
                      (3)
                      (4)
                      (5)
                  
               
               
                  10
               
               
                  100
               
            
                  
                     Ornithopus compressus
                  
               
               
                  75 (įskaitant kietąsias sėklas)
               
               
                  90
               
               
                  1,0
               
               
                  
                      (3)
                      (4)
                      (5)
                  
               
               
                  10
               
               
                  120
               
            
                  
                     Ornithopus sativus
                  
               
               
                  75 (įskaitant kietąsias sėklas)
               
               
                  90
               
               
                  1,0
               
               
                  
                      (3)
                      (4)
                      (5)
                  
               
               
                  10
               
               
                  90
               
            
                  
                     Plantago lanceolata
                  
               
               
                  75
               
               
                  85
               
               
                  1,5
               
               
                  
                      (3)
                      (4)
                      (5)
                  
               
               
                  5
               
               
                  20
               
            
                  
                     Trifolium fragiferum
                  
               
               
                  70
               
               
                  98
               
               
                  1,0
               
               
                  
                      (3)
                      (4)
                      (5)
                  
               
               
                  10
               
               
                  40
               
            
                  
                     Trifolium glanduliferum
                  
               
               
                  70 (30)
               
               
                  98
               
               
                  1,0
               
               
                  
                      (3)
                      (4)
                      (5)
                  
               
               
                  10
               
               
                  20
               
            
                  
                     Trifolium hirtum
                  
               
               
                  70
               
               
                  98
               
               
                  1,0
               
               
                  
                      (3)
                      (4)
                      (5)
                  
               
               
                  10
               
               
                  70
               
            
                  
                     Trifolium. michelianum
                  
               
               
                  75 (30)
               
               
                  98
               
               
                  1,0
               
               
                  
                      (3)
                      (4)
                      (5)
                  
               
               
                  10
               
               
                  25
               
            
                  
                     Trifolium squarrosum
                  
               
               
                  75 (20)
               
               
                  97
               
               
                  1,5
               
               
                  
                      (3)
                      (4)
                      (5)
                  
               
               
                  10
               
               
                  150
               
            
                  
                     Trifolium subterraneum
                  
               
               
                  80 (40)
               
               
                  97
               
               
                  0,5
               
               
                  
                      (3)
                      (4)
                      (5)
                  
               
               
                  10
               
               
                  250
               
            
                  
                     Trifolium vesiculosum
                  
               
               
                  70 (įskaitant kietąsias sėklas)
               
               
                  98
               
               
                  1,0
               
               
                  
                      (3)
                      (4)
                      (5)
                  
               
               
                  10
               
               
                  100
               
            
                  
                     Vicia benghalensis
                  
               
               
                  80 (20)
               
               
                  97 (2)
                  
               
               
                  1,0
               
               
                  
                      (3)
                      (4)
                      (5)
                  
               
               
                  20
               
               
                  1 000
               
            
         (1)  Neviršijant didžiausio nurodyto kiekio, esamos kietosios sėklos laikomos galinčiomis sudygti sėklomis.
      
         (2)  Didžiausias bendras Vicia pannonica, Vicia villiosa sėklų ar artimų kultūrinių rūšių sėklų svoris kitose atitinkamose rūšyse, sudarantis 6 % masės, nelaikomas priemaiša.
      
         (3)  Avena fatua ir Avena sterilis sėklų neturi būti nustatyto svorio mėginyje.
      
         (4)  Dvigubai didesniame už nustatytą svorį mėginyje esanti viena Cuscuta spp. sėkla nelaikoma priemaiša, jeigu antrame dvigubai didesniame už nustatytą svorį mėginyje nėra nė vienos Cuscuta spp. sėklos.
      
         (5)  Nustatyto svorio mėginyje neturi būti daugiau kaip 10 Rumex spp. sėklų, išskyrus Rumex acetosella ir Rumex maritimus sėklas.
   
   
      II PRIEDAS
      EKSPERIMENTO SĄLYGOS
      1.   Sąlygos, taikomos 1 straipsnyje nurodytų rūšių sėkloms.
      
                  a)
               
               
                  Aprobavimas atliekamas remiantis OECD sistemomis, jeigu rūšims taikomos šios sistemos, arba priešingu atveju remiantis valstybės narės, kurioje sėklos išauginamos, nacionaliniais standartais.
               
            
                  b)
               
               
                  Valstybės narės užtikrina, kad visoms sėklų partijoms, prieš jas sumaišant, būtų oficialiai ar oficialiai prižiūrint atliekamas aprobavimas, imami mėginiai ir atliekama sėklos analizė pagal Direktyvą 66/401/EEB.
               
            2.   Sąlygos, taikomos mišiniams, su kuriais atliekamas eksperimentas.
      
                  a)
               
               
                  Oficialūs sėklų mėginių ėmėjai ima sėklų mėginius atsitiktine tvarka iš sėklų mišinių, su kuriais atliekamas eksperimentas, partijų. Šie mėginiai naudojami kaip kontroliniai mėginiai mišinių, su kuriais atliekamas eksperimentas, sudėčiai patikrinti pagal Sprendimo 2004/371/EB 4 straipsnį.
                  Pagal Sprendimo 2004/371/EB 4 straipsnį atliekamo mėginių ėmimo ir patikrinimo lygis ir intensyvumas atitinka eksperimento tikslus.
               
            
                  b)
               
               
                  Be informacijos, kurios reikalaujama pagal Direktyvą 66/401/EEB ir Sprendimą 2004/371/EB, ant oficialios pakuotės pateikiama ši informacija:
                  
                              i)
                           
                           
                              visų 1 straipsnyje nurodytų rūšių (įskaitant veisles, jei tinkama) augalų, kurių sėklų įdėta į mišinį, su kuriuo atliekamas eksperimentas, botaniniai pavadinimai;
                           
                        
                              ii)
                           
                           
                              įvairių sudėtinių dalių procentinė svorio sudėtis pagal 1 straipsnyje nurodytas rūšis ir, jei tinkama, pagal veislę;
                           
                        
                              iii)
                           
                           
                              nuoroda į šį sprendimą.
                           
                        Jeigu i ir ii punktuose nurodyta informacija ant oficialios pakuotės nepateikta, mišinys, su kuriuo atliekamas eksperimentas, gali būti tiekiamas rinkai mišinio pavadinimu tuo atveju, jeigu i ir ii punktuose nurodyta informacija buvo pranešta raštu pirkėjui ir oficialiai užregistruota.
               
            3.   Registruojama informacija:
      
                  a)
               
               
                  rūšių (įskaitant veisles, jei tinkama), kurių sėklos naudotos mišiniuose, su kuriais atliekamas eksperimentas, pavadinimas;
               
            
                  b)
               
               
                  per leidžiamą laikotarpį rinkai tiekiamo kiekvieno sėklų mišinio, su kuriuo atliekamas eksperimentas, kiekis ir valstybė narė, kuriai skirtas sėklų mišinys;
               
            
                  c)
               
               
                  parduodamų mišinių, su kuriais atliekamas eksperimentas, sudėtis;
               
            
                  d)
               
               
                  1 straipsnyje nurodytų rūšių sertifikavimui taikytos procedūros (standartai) (OECD sistemos arba nacionaliniai standartai);
               
            
                  e)
               
               
                  valstybėse narėse atlikto aprobavimo rezultatai ir laboratoriniai tyrimai dėl 1 straipsnyje nurodytų rūšių sertifikavimo;
               
            
                  f)
               
               
                  informacija apie importą pagal OECD sistemą, visų pirma, apie sėklų mišinių, su kuriais atliekamas eksperimentas, kiekį, sudėtį, kilmės šalį ir pakuotę;
               
            
                  g)
               
               
                  pagal 2 punkto a ir b papunkčius atliktų kontrolinių mėginių tyrimų rezultatai;
               
            
                  h)
               
               
                  išlaidų ir ekonominės naudos analizė, skirta eksperimento tikslams pagrįsti arba jų nepagrįsti.